Ларионов Никита Ларионович
Ларионов Никита Ларионович (1932 çулхи нарăсăн 7-мĕшĕ, Чăваш Ен, Элĕк районĕ, Кармал ялĕ — 2014 çулхи авăнăн 22-мĕшĕ, Элĕк сали, Элĕк районĕ Чăваш Ен) — чăваш прозăçи, сăвăçи. 

1991 çултанпа Чăваш ÇП пайташĕ. РФ ÇП пайташĕ. ССРП спорт ăсти (1969),.

Пурнăçĕпе ĕçĕ-хĕлĕ 
Никита Ларионов 1932 çулхи нарăсăн 7-мĕшĕнче Чăваш Енĕн Элĕк районĕнчи Кармал ялĕнче çуралнă.

Тенири çиччĕ çул вĕренмелли, Элĕкри вăтам шкулсенче вĕренсе тухнă.

1955 çулта Чăваш педагогика институчĕн студенчĕ пулса историпе филологи факультетĕнче пĕлӳ пухнă.

Вăрмар районĕнчи Урнар ялĕнчи вăтам шкулта ĕçе тытăннă, унтанах хĕсмете кайнă. Çулталăкран таврăнсан, çав районти Шăхаль вăтам шкулĕнче виçĕ çул ĕçленĕ.

1959 çултанпа — тăван Элĕк енĕнче. Парти райкомĕнче 6 çул пропагандист, Тени шкулĕнче 3 çул аслă пионерсен ертӳçи пулса тăрăшнă.

7 çул хушши Хирлеппуçĕнчи сакăр çул вĕренмелли шкулта вырăс чĕлхипе литературине тата физкультурăна вĕрентнĕ.

1975 çултан пуçласа тивĕçлĕ канăва тухичченех Элĕкри вăтам шкулĕнче ĕçленĕ.

2014 çулхи авăнăн 22-мĕшĕнче Никита Ларионович çут тĕнчерен уйрăлса кайнă.

Спортри çитĕнӳсем 

Темиçе хутчен те республика чемпионĕ пулнă. 1953 çулта студентсем хушшинчи йĕлтĕрпе чупса Чăваш АССР чемпионĕ ятне тивĕçнĕ.

1969 çулта РСФСР чемпионатĕнче 5-мĕш вырăн йышăнса СССР спорт ăстине тивĕçет.

1990 çулта Будапешт хулинче ветерансен Европа чемпионатĕнче хăвăрт утассипе ăмăртать (55-59 çулсенчисен 5 çм ăмăртăвĕнче — 3 вырăн, 20 çм ăмăртăвĕнче — 3 вырăн).

1991 çулта Будапештри ветерансен хĕллехи 5 çм ăмăртăвĕнче бронза медале çĕнтерсе илет.

1996-мĕш çулта Брюгге хулинче (Бельги) хăвăрт утассипе шоссе çинче иртнĕ командăпа тата пайăр ăмăртса медальсене тивĕçет.

Пултарулăхĕ 
Никита Ларионович калавсене, повеçсене, романсене хаçатсемпе журналсенче пичетленĕ.

Уйрăм тухнă кăларăмсем:
 «Олимп каçалăкĕ» роман, Мускав чăвашла;
 «Йĕпкĕн хĕрлĕ хăю»,
 «Хĕр тупри», Элĕк-Шупашкар, 2001,
 «Ват ăшши», Шупашкар, 2010,
 «Асамлă маç», Шупашкар, 2012.

Асăрхавсем

Вуламалли

Каçăсем 

 Çĕнĕ хыпарсем — Чăваш Енĕн Элĕк районĕ

Пайăр çынсем, алфавитпа
Сăвăçсем, алфавитпа
Çыравçăсем, алфавитпа
ССРП çыравçисем
ССРП сăвăçисем
Раççей çыравçисем
Раççей çыравçисем
Чăваш çыравçисем
Чăваш сăвăçисем
Чăваш Енĕн паллă çыннисем
1932 çулта çуралнисем
Нарăсăн 7-мĕшĕнче çуралнисем
2014 çулта вилнисем
Авăнăн 22-мĕшĕнче вилнисем
ССРП спорт ăстисем
Пайăр çынсем:Элĕк районĕ
Википеди:Суйласа илнĕ статьясем